Diari Oficial de la Generalitat Valenciana


Sumari del DOGV 1753, del 27-03-1992 (1992/824318)

DECRET 40/1992, de 16 de març, del Govern Valencià, pel qual es regula la intervenció de la inversió.
-----------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1992/03/16/40/dof/vci/html**

### Dades del document

Número de DOGV
:   1753

Data del DOGV
:   27-03-1992

Secció del DOGV
:   DISPOSICIONS GENERALS

Número del document
:   1992/824318


Data del document
:   16-03-1992

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 40/1992, de 16 de març, del Govern Valencià, pel qual es regula la intervenció de la inversió.  
Pel Decret 169/1987, de 26 d'octubre, del Govern Valencià, es regula la intervenció de la inversió.   
Pel Decret 82/1989, de 12 de de juny, del Govern Valencià, es modificà l'article tercer del decret precedent, incrementant la quantia determinant de l?obligació de comprovar les inversions públiques de la Generalitat Valenciana.  
Per a dotar de major eficàcia i agilitat el procés de comprovació d'inversions i fer més eficient la utilització dels recursos humans disponibles en la Intervenció de la Generalitat Valenciana, cal adoptar mesures que, sense perjudici del control de la correcta inversió dels fons públics, produesquen els efectes desitjats.  
En aquesta línia d'actuació pareix aconsellable incidir sobre la normativa vigent en alguns aspectes com l?increment de la quantia mínima a partir de la qual siga preceptiva la comprovació de la inversió, l'ampliació del procediment de comprovació i la reducció del nombre de funcionaris obligats a assistir a les recepcions.  
Per això, a proposta del Conseller d'Economia i Hisenda, amb la deliberació prèvia del Govern Valencià, en la reunió del dia 16 de març de 1992,  
DECRETE  
Article primer  
Sense perjudici de la facultat de la Intervenció de la Generalitat Valenciana per a demanar la informació que considere oportuna quan ho estime convenient, la comprovació de les inversions es realitzarà sempre que el seu import excedesca de cinquanta milions de pessetes.  
Article segon  
La comprovació de les inversions, quan es tracte d'adquisicions de béns o serveis, no exigirà la concurrència de tècnics facultatius a l'acte de recepció i es justificarà en l'expedient corresponent, mitjançant certificació, expedida pel cap del centre, dependència o organisme a qui corresponga rebre o acceptar les adquisicions, en la qual s'expressarà haver-se fet càrrec del material adquirit.  
Per a expedir la certificació els interessats podran sol·licitar els informes pertinents als tècnics o funcionaris que tramitaren i informaren sobre els contractes corresponents.  
Article tercer  
En les recepcions provisionals i definitives de les obres, el pressupost d'execució de les quals excedesca de cinquanta milions de pessetes, assistiran els tècnics següents en representació de la Generalitat Valenciana:  
El director de l'obra que, si és funcionari de la Generalitat Valenciana, actuarà com a representant de la Intervenció i assessor d'aquesta.  
Un facultatiu, designat per la conselleria o organisme contractant que, actuant com a representant de la Intervenció i assessor d'aquesta, concorrerà a l'acte, exclusivament, quan el director de l?obra no siga funcionari de la Generalitat Valenciana.  
Article quart  
De l'acta de recepció, provisional i definitiva, es trametrà una còpia a la Intervenció delegada. Quan es tracte d'obres de primer establiment es trametrà una altra còpia al servei de Patrimoni de la Conselleria d'Economia i Hisenda, per a la inclusió de l?immoble en l?Inventari de Béns i Drets de la Generalitat Valenciana.  
Article cinqué  
La recepció provisional i definitiva de les obres el pressupost d'execució de les quals siga inferior a cinquanta milions de pessetes, es justificarà mitjançant la certificació a què es refereix l'article segon d'aquest decret.  
DISPOSICIO DEROGATORIA  
Es deroga el Decret 169/1987, de 26 d'octubre, del Govern Valencià, en tot allò que s'opose al que disposa aquest decret.  
DISPOSICIONS FINALS  
Primera  
S'autoritza la Conselleria d'Economia i Hisenda perquè dicte les normes necessàries en desplegament d'aquest decret.  
Segona  
Aquest decret entrarà en vigor l?endemà de la publicació en el Diari Oficial de la Generalitat Valenciana.  
València, 16 de març de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI